Affixus. AFFIKS (lot. affixus – birlashtirilgan, biriktirilgan) soʻzga (leksemaga) zid qoʻyiladigan (leksik maʼnoga ega boʻlmagan), oʻzi qoʻshiladigan asosning lugʻaviy yoki grammatik maʼnolarining shakllanishiga xizmat qiladigan morfema; qoʻshimcha. Masalan, ish-chi-lar-imiz-ni. Oʻzbek tilidagi affikslar asosan soʻzning oxiriga, baʼzilari soʻz oldiga qoʻshiladi, yaʼni suffiks va prefiks holida boʻladi.